ระหว่างรอนัดรวมตัวของเพื่อน ก็แวะทานอะไรเบาๆระหว่างรอก็แล้วกัน เดินไปเดินมาหาอะไรทาน ถ้าแวะร้านพวกขนมโดนัทแล้วจะทำให้ทานมื้อต่อไปไม่ได้ เลยแวะร้าน ก๋วยเตี๋ยวเรือท่าสยาม ดีกว่าเห็นว่ามียำทาน น่าจะดีไม่น้อยเลย ร้านนี้อยู่Central World ชั้น 6 ถนนพระราม 1 ร้านก็ใหญ่พอประมาณ หน้าร้านจะมีน้องหมูตัวแดง คอต้อนรับลูกค้าอยู่หน้าร้าน โต๊ะนั้งก็มีให้บริการลูกค้ามากพอสมควร ร้านนี้ไม่ได้ขายแต่ก๋วยเตี๋ยวเรือ ซึ่งมีทั้ง ก๋วยเตี๋ยวเรือหมู เย็นตาโฟผัดแห้ง ก๋วยเตี๋ยวเรือผัดเสต็กหมู ที่ขึ้นชื่อเท่านั้นจะมีอาหารอย่างอื่นขายอีกด้วยมีทั้ง  ข้าวผัดคอหมูย่างซอสพริกไทยกระเทียม ส้มตำปู ยำมะเขือเผา หรือของหวาน อย่าง น้ำเเข็งใสน้ำเเดง สาคูมะพร้าวอ่อนกับเผือก ปังเย็นน้ำเขียว  ก็ลองแวะไปทานกันดู